b"\n_START_ARTICLE_\nGrunge\n_START_SECTION_\nBetegnelsens opprinnelse\n_START_PARAGRAPH_\nOrdet \xc2\xabgrunge\xc2\xbb ble benyttet p\xc3\xa5 trykk f\xc3\xb8r det ble benyttet i publikasjoner som referanse til musikksjangeren i Seattle. Ordet ble benyttet p\xc3\xa5 Johnny Burnettes rockabillyalbum i 1957. I 1965 var det etablert som et amerikansk slanguttrykk blant ten\xc3\xa5ringer som referanse til \xc2\xabsluskete. skitten\xc2\xbb eller \xc2\xabrotete\xc2\xbb, Musikkritikeren Lester Bangs benyttet det i 1972, av skribenten Paul Rambali i en artikkel i NME i 1978 for \xc3\xa5 beskrive mainstream gitarrock, og i en artikkel i magasinet SPIN i 1986 som hevdet at \xc2\xabSt\xc3\xb8y. Rock har alltid handlet om det. Det er prim\xc3\xa6r grunge (skitten)... forvrengning\xe2\x80\xa6 og fuzz\xe2\x80\xa6\xc2\xbb, en referanse til rockens forvrengte lydbilde i generell betydning._NEWLINE_Mark Arm, vokalist for Seattle-bandet Green River \xe2\x80\x94 og senere Mudhoney \xe2\x80\x94 er generelt kreditert for \xc3\xa5 v\xc3\xa6re den f\xc3\xb8rste som benyttet begrepet \xc2\xabgrunge\xc2\xbb for \xc3\xa5 beskrive musikken i Seattle. Arm benyttet det f\xc3\xb8rste gang i 1981 da han skrev et brev under sitt f\xc3\xb8denavn Mark McLaughlin til en fanzine i Seattle kalt Desperate Times hvor han kritiserte sitt eget band Mr. Epp and the Calculations som \xc2\xabren grunge! Ren st\xc3\xb8y! Ren skitt!\xc2\xbb Clark Humphrey, bidragsyter til Desperate Times, siterte dette som den tidligste bruken av begrepet for \xc3\xa5 referere til et Seattle-band, og nevner at Bruce Pavitt fra Sub Pop populariserte begrepet som en musikalsk betegnelse vinteren 1987-1988, og benyttet det flere anledninger for \xc3\xa5 beskrive bandet Green River. Plateselskapet Sub Pop kalte Green Rivers EP Dry as a Bone fra 1986 for \xc2\xabultral\xc3\xb8s GRUNGE som \xc3\xb8delegger moralen til en generasjon\xc2\xbb. Den engelske musikkjournalisten Everett True hevdet at da Arm uttalte at Seattles gater var \xc2\xabsteinlagt med grunge\xc2\xbb, benyttet han ordet i en negativ betydning for \xc3\xa5 bety \xc2\xabverdil\xc3\xb8s\xc2\xbb. I denne bruken av \xc2\xabgrunge\xc2\xbb benyttet Arm ordet som et adjektiv, ikke som m\xc3\xa5te for \xc3\xa5 beskrive en musikksjanger._NEWLINE__NEWLINE_Arm sa mange \xc3\xa5r senere at han ikke hadde skapt betegnelsen selv, han slo fast at begrepet hadde v\xc3\xa6rt brukt i Australia p\xc3\xa5 midten av 1980-tallet for \xc3\xa5 beskrive band som King Snake Roost, The Scientists, Salamander Jim, og Beasts of Bourbon. Arm brukte grunge som en beskrivende betegnelse framfor som en sjangerbetegnelse, men det kom til sist til \xc3\xa5 beskrive det hybride lydbildet av punk og metall i musikkmilj\xc3\xb8et i Seattle. Forfatteren Catherine Strong uttalte at grungens \xc2\xabskitne sound\xc2\xbb p\xc3\xa5 slutten av 1980-tallet da lave budsjetter, ukjente med plateinnspillinger og en \xc2\xabbevist mangel p\xc3\xa5 profesjonalisme\xc2\xbb kan ha v\xc3\xa6rt opprinnelsen til begrepet \xc2\xabgrunge\xc2\xbb. Begrepet \xc2\xabgrunge\xc2\xbb har blitt utvidet til andre former, som da forfatteren Josh Henderson refererte til folk i musikkmilj\xc3\xb8et i Seattle fra 1990-tallet som \xc2\xabgrungere\xc2\xbb i 2016._NEWLINE_Da grunge f\xc3\xb8rst ble utviklet kalte musikkjournalister det for \xc2\xabsmerterock\xc2\xbb grunnet dens sterke p\xc3\xa5virkning fra Black Sabbaths \xc2\xabnegativitet\xc2\xbb. Grunge ble kalt for \xc2\xabSeattle-sound\xc2\xbb eller referert til som \xc2\xabSeattle-milj\xc3\xb8et\xc2\xbb, sistnevnte til det aktive musikalske subkulturen i byen sentrert rundt det uavhengige plateselskapet Sup Pop, \xc2\xabdet sterke alternative milj\xc3\xb8et\xc2\xbb, Universitetet i Washington, og Evergreen State College. Sistnevnte var et progressivt skolemilj\xc3\xb8 som ikke benyttet karaktersystem og som hadde sin egen alternative musikkradiostasjon. Grupper fra byen Portland i Oregon, slike som The Wipers, hadde ogs\xc3\xa5 innflytelse p\xc3\xa5 sjangerens f\xc3\xb8rste ut\xc3\xb8vere._NEWLINE_En del band assosiert med sjangeren, slike som  Soundgarden, Pearl Jam og Alice in Chains, har ikke v\xc3\xa6rt mottakelig for betegnelsen, og foretrukket \xc3\xa5 referere til seg selv som ganske enkelt \xc2\xabrock and roll-band\xc2\xbb. Ben Shepherd fra Soundgarden uttalte at han \xc2\xabhatet ordet\xc2\xbb grunge og hatet \xc2\xab\xc3\xa5 bli assosiert med det.\xc2\xbb  Jeff Stetson, musiker fra Seattle, uttalte at da han bes\xc3\xb8kte hjembyen p\xc3\xa5 slutten av 1980- og begynnelsen av 1990-tallet som turnerende musiker, refererte ikke de lokale musikerne til seg selv som ut\xc3\xb8vere av \xc2\xabgrunge\xc2\xbb eller deres stil som \xc2\xabgrunge\xc2\xbb, og de var ikke smigret over at det musikk ble kalt for \xc2\xabgrunge\xc2\xbb._NEWLINE_Rolling Stone merket seg sjangerens mangel p\xc3\xa5 en klar definisjon. Robert Loss inns\xc3\xa5 utfordringene i \xc3\xa5 definere \xc2\xabgrunge\xc2\xbb; han uttalte at man kan fintelle historier fra grungemilj\xc3\xb8et for \xc3\xa5 fors\xc3\xb8ke \xc3\xa5 forklare det, men s\xc3\xa5 snart som du fors\xc3\xb8ker \xc3\xa5 definere grunge p\xc3\xa5 denne m\xc3\xa5ten, s\xc3\xa5 \xc2\xabglipper det ut mellom fingrene dine\xc2\xbb. Roy Shuker uttalte at begrepet gjorde en rekke stilarter \xc2\xabuklare\xc2\xbb.  Stetson mente at grunge ikke var en bevegelse, en \xc2\xabmonolittisk bevegelse\xc2\xbb, eller en m\xc3\xa5te \xc3\xa5 reagere p\xc3\xa5 1980-tallets metallpop; han kalte begrepet en for misvisende, hovedsakelig basert p\xc3\xa5 hype, oppbl\xc3\xa5st av media. Shuker uttalte at \xc2\xab\xe2\x80\x99Seattle-sounden\xe2\x80\x99 ble en merkedsf\xc3\xb8ringsknep for musikkindustrien.\xc2\xbb Stetson uttalte ogs\xc3\xa5 at framtredende band som overveide \xc3\xa5 bli grunge (Nirvana, Pearl Jam, Soundgarden, Alice in Chains, Mudhoney og Hammerbox) l\xc3\xb8d alle forskjellige. Mark Yarm, forfatteren av boken Everybody Loves Our Town: An Oral History of Grunge, pekte p\xc3\xa5 forskjellene mellom de ulike grungebandene, hvor en del var punk og andre var metall-basert.\n_START_SECTION_\nSangstil\n_START_PARAGRAPH_\nSangstilen til grunge var tilsvarende til de elektriske gitarenes utbrudd av h\xc3\xb8y, tungt forvrengte lydbilde. Kurt Cobain hadde en \xc2\xabbrysk, sl\xc3\xb8ret artikulasjon og grusete klangfarge\xc2\xbb og Eddie Vedder fra Pearl Jam benyttet seg av en \xc2\xabbred, mektig vibrato\xc2\xbb for vise sin \xc2\xabuttrykksdybde\xc2\xbb. Generelt benyttet grungesangerne en \xc2\xabdypere vokalstil\xc2\xbb som var tilpasset de nedstemte gitarene og sangtekstenes m\xc3\xb8rke, tunge tematikk. Grungesangerne benyttet grov, rusten, raspete\xc2\xbb vokaler, med \xc2\xab... knurring, st\xc3\xb8nning, skrik og mumling\xc2\xbb og \xc2\xabs\xc3\xb8rgmodige st\xc3\xb8nn\xc2\xbb; denne utstrekningen i sangstilene ble benyttet til \xc3\xa5 kommunisere \xc2\xabmangfoldet av f\xc3\xb8lelser\xc2\xbb i tekstene. Cobains reaksjon til \xc2\xabelendige tider\xc2\xbb og misn\xc3\xb8ye med tidsepoken var hva han skrek ut i sine sanger. Generelt ble grungesanger sunget \xc2\xabganske enkelt ofte noe uforst\xc3\xa5elig\xc2\xbb  og har blitt karakterisert som i \xc2\xabgrenselandet av ustemte vokaler\xc2\xbb._NEWLINE_I henhold til tidsskriftet The Atlantic var de fire mest framtredende grungesangerne: Alice in Chains\xe2\x80\x99 Layne Staley, som har blitt kalt \xc2\xabden mest minneverdige stemmen\xc2\xbb i sjangeren for hans dyktighet med \xc3\xa5 fremme \xc2\xabkraft og s\xc3\xa5rbarhet\xc2\xbb, Kurt Cobain, som kunne b\xc3\xa5de skrike og synge melodi\xc3\xb8st i den samme sangen som John Lennon, Soundgardens Chris Cornell, som kunne klage og syne h\xc3\xb8ye toner som Robert Plant, og Vedder, som blandet en Jim Morrison-inspirert baryton med en blanding av punk og rock. Jeff Stetson lovpriste Cobain og Mark Lanegan for s\xc3\xa6rpreget i deres sangstemmer og karakteriserte Cornell, Staley og Carrie Akre for \xc3\xa5 ha \xc2\xab... en del av de st\xc3\xb8rste stemmene... som kan bli h\xc3\xb8rt i moderne rock\xc2\xbb; han mente ogs\xc3\xa5 at disse sangerne oppn\xc3\xa5dde deres stemmeniv\xc3\xa5 uten 2010-tallets \xc2\xabindustristandardiserte airbrushing\xc2\xbb. med auto-tune, et lydteknisk digitalt verkt\xc3\xb8y for rette urene toner, og s\xc3\xa5ledes skjule manglende sangtalent.\n_START_SECTION_\nMusikalsk stil\n_START_PARAGRAPH_\nSeattles musikkjournalist Charles R. Cross definerte \xc2\xabgrunge\xc2\xbb som fylt med forvrengelser, nedtonet, og riffbasert rock som spilte h\xc3\xb8yt med feedback fra elektriske gitarer og tung og vektig basslinjer for \xc3\xa5 st\xc3\xb8tte dets sangmelodier.  Robert Loss kalte grunge for en melding om \xc2\xabvold og hastighet, muskelstyrke og melodi,\xc2\xbb hvor det er rom for alle slags folk, inkludert kvinnelige musikere._NEWLINE_Grunge blander elementer av punkrock, s\xc3\xa6rskilt amerikansk hardcore-punk som Black Flag, og tungmetall, s\xc3\xa6rskilt eldre, tradisjonelle tungmetallgrupper som Black Sabbath. Skj\xc3\xb8nt en del band spiller med mer fokus p\xc3\xa5 det f\xc3\xb8rstnevnte eller det sistnevnte. Allmusic karakteriserer grunge som \xc2\xabhybrid\xc2\xbb som blander elementer fra tungmetall og punkrock. Alex DiBlasi uttalte at indierock var en tredje hovedkilde hvor den viktigste innflytelsen kom fra Sonic Youths \xc2\xabfriformst\xc3\xb8y\xc2\xbb.  Grunge har til felles med punk en r\xc3\xa5 lo-fi-sound og tilsvarende sangtekster, og benytter ogs\xc3\xa5 punkens lemfeldige og uprofesjonelle tiln\xc3\xa6rming til \xc3\xa5 spille og framf\xc3\xb8re musikk. Imidlertid hadde grunge et \xc2\xabdypere og m\xc3\xb8rkere\xc2\xbb lydbilde enn punkrock og den minsket det bensindrevne tempoet til punk til en langsommere, slafset hastighet og benyttet seg av mer disharmoniske harmonier._NEWLINE_Dan Tucker, musikkskribent i TV-kanalen VH1, har pekt p\xc3\xa5 at ulike grungeband ble p\xc3\xa5virket av ulike sjangre, og uttalte at mens Nirvana trakk inspirasjon fra punk var Pearl Jam p\xc3\xa5virket av klassisk rock og den \xc2\xabslafsete, m\xc3\xb8rk, og tunge band\xc2\xbb som Soundgarden, Alice in Chains og Tad hadde en skummel metalltone._NEWLINE_Grungemusikk har blitt kalt for \xc2\xabstygg estetikk\xc2\xbb, b\xc3\xa5de i br\xc3\xb8let fra forvrengte elektriske gitarer og i m\xc3\xb8rke emne i sangtekstene. Denne tiln\xc3\xa6rmingen ble valgt b\xc3\xa5de for \xc3\xa5 motsette seg det \xe2\x80\x99glatte\xe2\x80\x99 og elegante lydbildet til den da dominerende hovedstr\xc3\xb8mmen av rockemusikk og ettersom grungemusikere \xc3\xb8nsket \xc3\xa5 speile den \xe2\x80\x99styggheten\xe2\x80\x99 de s\xc3\xa5 rundt seg og sette en lyskaster p\xc3\xa5 det usette \xc2\xabdybder og fordervelser\xc2\xbb i den virkelige verden. En del av de mest framtredende i utviklingen av grungelydbildet, inkludert Sub Pops produsent Jack Endino og Melvins, forklarte grungens inspirasjon fra tungrocken som Kiss som en form for \xc2\xabmusikalsk provokasjon\xc2\xbb. Grungemusikerne betraktet disse bandene som stinkende, men samtidig likte de dem ogs\xc3\xa5; Buzz Osborne fra Melvins beskrev det som et fors\xc3\xb8k p\xc3\xa5 se ha t\xc3\xa5pelige band kunne drive p\xc3\xa5 med og slippe unna med. Nirvanas signatur, en sangformat med \xc2\xabstopp og start\xc2\xbb, og veksle mellom myke og h\xc3\xb8ye seksjoner, ble en sjangrekonvensjon for grungen.\n_START_SECTION_\nArv\n_START_PARAGRAPH_\nMusikkritikeren Dave Whitaker skrev i 2011 at hver generasjon fra begynnelsen av \xc2\xab...plateindustrien har innf\xc3\xb8rt en sjangre som endret spillereglene\xc2\xbb, fra swingmusikken p\xc3\xa5 1930-tallet, rock and roll p\xc3\xa5 1950-tallet, punkrocken p\xc3\xa5 1970-tallet og deretter grunge p\xc3\xa5 1990-tallet. Imidlertid, \xc2\xabgrungen var den siste amerikanske musikkrevolusjonen\xc2\xbb, da ingen post-grunge-generasjon har innf\xc3\xb8rt en ny sjanger som radikalt har endret musikkmilj\xc3\xb8ene. Han mente ogs\xc3\xa5 at \xc2\xabden digitale revolusjon (digital musikk online, fildeling, etc) har betydd at det ikke har v\xc3\xa6rt en \xc2\xab... generasjonsdefinerende sjangre siden grunge,\xc2\xbb for at en sjangre s\xc3\xa5 fullstendig gjennomtrenge markedet, krever \xc2\xaben musikkindustri med uendelig kontroll over markedet.\xc2\xbb I 2016 uttalte Rob Zombie at grunge f\xc3\xb8rte til at \xc2\xabrockestjernen\xc2\xbb d\xc3\xb8de. I motsetningen til tidligere stjerner som \xc2\xab... Alice Cooper og Gene Simmons og Elton John,\xc2\xbb som kunne \xc2\xab... like gjerne ha v\xc3\xa6rt p\xc3\xa5 en annen bedriten planet\xc2\xbb; med grunge var holdningen at v\xc3\xa5re rockestjerner m\xc3\xa5 se ut \xc2\xabakkurat som oss.\xc2\xbb_NEWLINE_Bob Batchelor mener at den uavhengige tankegangen og verdiene i Seattle som ga retningslinjer for utviklingen og framtoningen av band som Nirvana og Pearl Jam sto i konflikt med \xc2\xabde store plateselskapenes behov til \xc3\xa5 selge millioner av CDer.\xc2\xbb Han mener ogs\xc3\xa5 at til tross for grungemusikernes ubehag med de store plateselskapenes kommersielle m\xc3\xa5lsetninger, og motstand av en del av de fremste bandene til \xc3\xa5 drive den promotering som plateselskapene krevde, inkludert musikkvideoer, MTVs videoprogrammer, spilte en medvirkende rolle i \xc3\xa5 gj\xc3\xb8re grunge mainstream \xc2\xabettersom mange musikkfans krevde deres f\xc3\xb8rste eksponering\xc2\xbb p\xc3\xa5 MTV framfor p\xc3\xa5 en loakl eller \xc2\xabnisjeradio\xc2\xbb. Gil Troy uttalte at \xc2\xab... grungeoppr\xc3\xb8ret, som de fleste andre i Amerikas konsumentkultur\xc2\xbb, endte opp med \xc3\xa5 bli \xc2\xabbekvemmelig, masseprodusert, ritualisert, og s\xc3\xa5ledes frisert\xc2\xbb av de store selskapene._NEWLINE_I 2011 uttalte John Calvert at \xc2\xabtiming\xc2\xbb er \xc3\xa5rsaken til hvor det ikke skjedde en ny grunge; den kulturelle stemningen p\xc3\xa5 slutten av 1980-tallet og tidlig p\xc3\xa5 1990-tallet, som inspirerte bevegelsen, eksisterte ikke lenger. Jeff Stetson, l\xc3\xa5tskriver fra Seattle, har sagt at folk fra 2010-tallet som h\xc3\xb8rer p\xc3\xa5 grunge burde l\xc3\xa6re om \xc2\xab... konteksten og historien hvordan det begynte\xc2\xbb og ha \xc2\xab... respekt for hvilken forbl\xc3\xb8ffende ting det var som skjedde her [i Seattle] for du vil ikke se noe lignende igjen.\xc2\xbb  Michael Danaher i magasinet Paste mener at grungebevegelsen \xc2\xab... endret kursen til rock and roll, brakte med seg... fortellinger om misbruk og nedtrykthet\xc2\xbb og samfunnsbevisste emner inn i popkulturen._NEWLINE_I henhold til Calvert har Nirvanas Smells Like Teen Spirit f\xc3\xa5tt en \xc2\xabikonisk plass i historien\xc2\xbb da den hadde en \xc2\xabgenerasjonsdefinerende resonans\xc2\xbb for unge mennesker i dens tidsalder; generasjon X. \xc2\xabIntet annet band... gjorde driften til selvdestruksjon... s\xc3\xa5 h\xc3\xb8rbar\xc2\xbb, med autentisk smerte og misn\xc3\xb8ye. Calvert mener ogs\xc3\xa5 \xc2\xabhitlistenes mest rasende, m\xc3\xb8rke og intense\xc2\xbb musikk siden tidlig punkrock, og at den var \xc2\xabheavy da det var behov for heavy\xc2\xbb for unge mennesker p\xc3\xa5 denne tiden, \xc2\xabplage unge Amerika til \xc3\xa5 v\xc3\xa5kne opp\xc2\xbb og gi dem noe \xc3\xa5 \xc2\xabklamre seg\xc2\xbb til i vanskelige tider. En bok i 2017 hevdet at grunge \xc2\xab\xe2\x80\xa6 endret for alltid rockemusikkens identitet p\xc3\xa5 en m\xc3\xa5te som er analog til punk\xc2\xbb; dessuten, grunge fremmet \xc2\xabintrospektive\xc2\xbb sangtekster om \xc2\xabeksistensiell autentisitet\xc2\xbb og \xc2\xabhva det betyr \xc3\xa5 v\xc3\xa6re tro mot deg selv.\xc2\xbb Grunges Kurt Cobain har blitt karakterisert som \xc2\xabstemmen til generasjon X\xc2\xbb, og f\xc3\xa5tt samme betydning for sin demografi som Bob Dylan hadde for 1960-tallets ungdom, og som John Lennon hadde for 1970-tallets generasjon. Bob Batchelor har uttalt at Nirvana var \xc2\xablikes\xc3\xa5 betydningsfulle som Elvis eller The Beatles._NEWLINE_I 2008 mente Darragh McManus i The Guardian at grunge var ikke bare en ung persons trend eller forbig\xc3\xa5ende musikalsk p\xc3\xa5funn, men at grunge syntetiserte kjernetanker i den moderne tidsalder, fra \xc2\xabfeminisme, liberalisme, ironi, apati, kynisme/idealisme..., anti-autorit\xc3\xa6risme, [til] skjev postmodernisme.\xc2\xbb McManus mente at grunge behandlet alvorlige, tungtveiende emner, noe som ikke skjedde ofte i popul\xc3\xa6rmusikken. I henhold til McManus var grunge for generasjon X ikke bare musikk, men den viktigste kulturelle innflytelsen. I henhold til Marlen Komar populariserte Nirvana den \xc2\xabikke-hetrosexisten\xc2\xbb, en ikke-bin\xc3\xa6re m\xc3\xa5te \xc3\xa5 forst\xc3\xa5 \xc2\xabkj\xc3\xb8nn og seksualitet\xc2\xbb, som framhevet hvordan menn og kvinne var likestilte og en progressiv politisk tenking.\n_START_SECTION_\nKvinners rolle\n_START_PARAGRAPH_\nMens det er en oppfatning at grungeband besto i \xc2\xaboverveiende\xc2\xbb grad av menn, var kvinner \xc2\xabmeget representert\xc2\xbb i grungeband som L7, Lunachicks, Dickless, 7 Year Bitch, The Gits, Courtney Loves band Hole (og Loves andre grupper p\xc3\xa5 1990-tallet), og Babes in Toyland, sistnevnte et band fra Minneapolis med kun kvinnelige medlemmer, og grunge var ogs\xc3\xa5 n\xc3\xa6rt \xc2\xabforbundet med riot grrrl\xc2\xbb, en feministiske undergrunnspunkebevegelse. Dan Tucker mente at L7 var et \xc2\xabhelkvinnelig grungeband som steg opp fra det fruktbare undergrunnsmilj\xc3\xb8et i Los Angeles og som hadde sterke b\xc3\xa5nd til Black Flag og kunne hevde seg opp mot et hvilket som helst mannlig band i holdning og volum.\xc2\xbb _NEWLINE_Sanger og bassist Kathleen Hanna, pioner riot grrrl-bevegelsen og framst\xc3\xa5ende i bandet Bikini Kill, var tett knyttet til grungemilj\xc3\xb8et i delstaten Washington. Det var Hanna som kom opp med navnet for Nirvanas gjennombruddsang \xc2\xabSmells Like Teen Spirit\xc2\xbb i 1991. Det var en referanse til en deodorant som var markedsf\xc3\xb8rt s\xc3\xa6rskilt mot unge kivnner. Kjente kvinnelige instrumentalister er blant annet bassistene D'arcy Wretzky og Melissa Auf der Maur fra The Smashing Pumpkins og trommeslager Patty Schemel (fra Hole og Courtney Loves prosjekter) og Lori Barbero fra Babes in Toyland. At kvinnelige instrumentalister ble en del av grunge er bemerkelsesverdig ettersom profesjonelle kvinnelige instrumentalister er uvant og sjeldne i de fleste rockesjangre._NEWLINE_Det var ogs\xc3\xa5 mange kvinner som hadde en aktiv rolle i grungens undergrunnsmilj\xc3\xb8, slike som riot grrrls som framstilte fanziner om grungeband og uavhengige plateselskap, som eksempelvis fanzinen Grunge Gerl. Tina Casale, som var med p\xc3\xa5 \xc3\xa5 grunnlegge det uavhengige plateselskapet C/Z Records p\xc3\xa5 1980-tallet sammen med Chris Hanzsek. De utga i 1986 hva som har blitt kalt for den tidligste grungealbumet, Deep Six. Blant bandene representert er Soundgarden, Melvins, Malfunkshun, Skin Yard, Green River, og U-Men."